Аԥснытәи ашахматасыҩцәа қәыԥшцәа Шәача аицлабраҟны аԥхьахәқәа ргеит
13:30 09.01.2022 (ирҿыцуп: 13:55 09.01.2022)
"Урыстәыла апедагогикатә шахматтә еидгыла" еиҿнакааз Жәларбжьаратәи ашахматтә турнир "OPEN SOCHI-2022" мҩаԥысит Шәача ажьырныҳәа 7-8 рзы.
АҞӘА, ажьырныҳәа 9 – Sputnik, Бадри Есиава. Аԥснытәи ашахматасыҩцәа қәыԥшцәа аԥхьахәтә ҭыԥқәа хԥа ааныркылеит атурнир "Open Sochi-2022" аҟны ҳәа еиҭеиҳәеит Гәдоуҭатәи ахәыҷтәы-қәыԥштә спорттә школ ашахмат азы азыҟаҵаҩ Альберт Карапетиан.
Иара иажәақәа рыла, арҭ аицлабрақәа ҩ-хкыкны имҩаԥысуан – "рапид" (иласу ашахматқәа), "блиц" (имацәысеимҟьароу ашахматқәа).
"Иласу ашахматқәа рҟны актәи аҭыԥ лгеит Гәдоуҭатәи ахәыҷтәы-қәыԥштә спорттә школ ааӡамҭа Александра Аҩӡԥҳа 11 шықәса рҟынӡа зхыҵуа аӡӷабцәа рыбжьара. Аҩбатәи аҭыԥ лгеит сара сыԥҳа - Николь Карапетиан. Лара дықәгылон 10 шықәса рҟынӡа зхыҵуа аӡӷабцәа рыбжьара. Аҩбатәи аҭыԥ иара убас игеит Очамчыратәи ашкол-интернат 9-тәи акласс аҵаҩы Аинар Хәырхәмал. Уи дазыҟаиҵоит иаб Оҭар Хәырхәмал", - иҳәеит Карапетиан.
© Foto / Альберт Карапетян
Аԥснытәи ашахматасыҩцәа қәыԥшцәа Шәача аицлабраҟны аԥхьахәқәа ргеит
Аԥснытәи ашахматасыҩцәа қәыԥшцәа Шәача аицлабраҟны аԥхьахәқәа ргеит
© Foto / Альберт Карапетян
Аԥснытәи ашахматасыҩцәа қәыԥшцәа Шәача аицлабраҟны аԥхьахәқәа ргеит
Аԥснытәи ашахматасыҩцәа қәыԥшцәа Шәача аицлабраҟны аԥхьахәқәа ргеит
Аԥснытәи ашахматасыҩцәа қәыԥшцәа Шәача аицлабраҟны аԥхьахәқәа ргеит
Аԥснытәи ашахматасыҩцәа қәыԥшцәа Шәача аицлабраҟны аԥхьахәқәа ргеит
Зынӡа атурнир иалахәын 80-ҩык ашахматасыҩцәа. Аԥсны ақалақьқәа Аҟәа, Гәдоуҭа, Очамчыра, Гагра, Пицунда рҟынтәи инеит 25-ҩык аспортсменцәа.
Карапетиан игәы иаланы иазгәеиҭеит иара иааӡамҭацәа иҵегьы еиӷьны рхы аадырԥшыр шрылшоз, аха уажәшьҭа хәымз ирықәуп Гәдоуҭатәи ахәыҷтәы-қәыԥштә спорттә школ аус амуеижьҭеи акоронавирустә ԥкрақәа рымшала, уи иахҟьаны иахәҭоу азыҟаҵарақәа ирхымсит, рдыррақәа еиздмырҳаит. Иара агәыӷра ааирԥшит хара имгакәа рышкол ашәқәа шаанартуа.